**Islom Karimov nomidagi Toshkent davlat texnika universitetining Qoʻqon filiali** – muhandislik texnologiyalari, geologiya, iqtisodiyot, texnika sohalarida mutaxassislar tayyorlovchi Toshkent davlat texnika universitetining Fargʻona vodiysidagi ilk va hozircha yagona filialidir.

Koordinatalari: 40°32′34.348490358726″N 70°58′18.274249374151″E﻿ / ﻿40.54287458065520156°N 70.97174284704837532°E﻿ / 40.54287458065520156; 70.97174284704837532GO

logotip**Islom Karimov nomidagi Toshket Davlat texnika universitetining Qoʻqon filiali logotipi**MapXaritada joylashishi

Tarixi
------

Oʻzbekiston Respublikasi Vazirlar Mahkamasining „Islom Karimov nomidagi Toshkent davlat texnika universitetining Qoʻqon filialini tashkil etish toʻgʻrisida"gi 2018-yil 22-sentyabrdagi 754-son qaroriga asosan tashkil qilingan.

Vazifalari
----------

Quyidagilar filialning asosiy vazifalari etib belgilangan:

– sanoat mahsulotlarini ishlab chiqarish, muhandislik ishi hamda ishlab chiqarish texnologiyalari sohalari uchun, xususan, elektronika va asbobsozlik, materialshunoslik va yangi materiallar texnologiyasi, texnologik mashinalar va jihozlar, elektron apparaturalar ishlab chiqarish texnologiyalari yoʻnalishlari boʻyicha yuqori malakali kadrlarni xalqaro standartlar darajasida sifatli tayyorlashni taʼminlash;

– iqtisodiyot tarmoqlarini rivojlantirishning ilmiy-texnologik vazifalarini hal etishga, ilgʻor xorijiy texnologiyalarni sinab koʻrish va joriy etishga yoʻnaltirilgan ilmiy-amaliy tadqiqotlarni olib borish va ishlanmalarni amalga oshirish;

– kadrlar buyurtmachilari takliflari hamda xorijiy mamlakatlar taʼlim muassasalarining tajribasini hisobga olgan holda tegishli muhandislik-texnik va ishlab chiqarish bakalavriat taʼlim yoʻnalishlari hamda magistratura mutaxassisliklari boʻyicha ilmiy-uslubiy adabiyotlarni ishlab chiqish;

– oʻquv va ilmiy loyihalarni amalga oshirish, taʼlim va ilmiy izlanishlar jarayoniga mutaxassislarni keng jalb etish maqsadida ishlab chiqarish va qayta ishlash sohalaridagi respublika va xorijiy yetakchi oliy taʼlim muassasalari va ilmiy markazlari bilan hamkorlikda aloqalarni rivojlantirish;

– respublika va xorijiy oliy taʼlim muassasalari va ilmiy markazlariga istiqbolli yosh bitiruvchilarni magistratura va doktaranturaga muntazam yuborish orqali filialning ilmiy-pedagogik salohiyatini oshirib borish.

direktor**Muzaffar Saminjonovich Maksudov** – 2023-yil 26-dekabrdan Islom Karimov nomidagi Toshkent davlat texnika universitetining Qoʻqon filiali direktori vazifasini vaqtincha bajaruvchi.

Bakalavriat yoʻnalishlari
=========================


| № | Shifr | Taʼlim yoʻnalishining nomi | Kunduzgi | Sirtqi |
| --- | --- | --- | --- | --- |
| 1 | **60310100** | Iqtisodiyot | + | + |
| 2 | **60411200** | Menejment | + | + |
| 3 | **60711400** | Texnologik jarayonlar va ishlab chiqarishni avtomatlashtirish va boshqarish | + | + |
| 5 | **60710100** | Kimyoviy texnologiya | + | + |
| 6 | **60712500** | Transport vositalari muhandisligi | + | + |
| 7 | **60720600** | Materialshunoslik va yangi materiallar texnologiyasi | + | + |
| 8 | **60711200** | Elektronika va asbobsozlik | + | + |
| 9 | **60712000** | Elektron apparaturalar ishlab chiqarish texnologiyasi | + | + |
| 10 | **60720700** | Texnologik mashinalar va jihozlar | + | + |
| 11 | **60710700** | Elektr texnikasi, elektr mexanikasi va elektr texnologiyalari | + | + |
| 12 | **60722500** | Geodeziya, kartografiya va kadastr | + | - |
| 13 | **60721200** | Yengil sanoat buyumlari konstruksiyasini ishlash va texnologiyasi | + | - |

Magistratura yoʻnalishlari
==========================

| № | Shifr | Taʼlim yoʻnalishining nomi |
| --- | --- | --- |
| 1 | **70710101** | Kimyoviy texnologiya (Ishlab chiqarish turlari boʻyicha) |
| 2 | **70721402** | Texnologiyalar va jihozlar (Turlar boʻyicha) |

Rasmiy sahifalar
================

#### **Veb sahifa**

#### **Telegram**

#### **Facebook**

#### **Instagram**

#### **YouTube**

Filialning faol professor oʻqituvchilari
----------------------------------------

**Fozilbek Abdullaevich Mamadaliev**

Oliygohimizning tajribali ustozi matematik, texnik, faylasuf olim va shoir, Oʻzbekiston Respublikasi „Oliy taʼlim aʼlochisi" unvoni sohibi, fizika-matematika fanlari doktori (DSc), Xalqaro Turon Fanlar Akademiyasining haqiqiy aʼzosi, G. V. Leybnis nomidagi Yevropa tabiiy fanlar akademiyasining akademigi, Xalqaro „Abay" medali sovrindori, qator ilmiy va badiiy asarlar muallifi, dunyoga mashxur va dunyo xalqlarining 12 xil tiliga tarjima qilingan „Misr uchburchagi yangi parametrlarini hisoblashning optimal metodlarini takomillashtirish" nomli doktorlik monografiyasi muallifi.

Manbalar
--------

1. ↑  „Hukumat qarori: Qoʻqonda Toshkent davlat texnika universiteti filiali ochilmoqda".  kun.uz.

|  |  |
| --- | --- |
| Graduation | *Oliy oʻquv yurti haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |